टाइम 8,कक्राझार, आगष्ट 20 : इउ पि पि एलनि आफादगिरि प्रमद बर’खौ बिपिएफनि आफादगिरि हाग्रामा महिलारीया सम-सम अजद गोनां बानबुंथि होनायनि हेंथायै इउ पि पि एल दोलोआ मानहानि केस होदों। दिनै कक्राझाराव थानाय इउ पि पि एलनि गाहाइ मावखुलियाव खुंफुंनाय मोनसे खौरांगिरि मेलाव इउ पि पि एलनि नेहाथारी आरो बुंथिगिरि उइलचन हासदाया बुङोदि बिपिएफनि आफादगिरि आरो बिटिसिनि बारग’ गाहाइ मावफुंगिरि सोद्रोमा हाग्रामा महिलारी आरो बिपिएफनि आइटि सेला लानथ्रियै इउ पि पि एल दोलोनि आफादगिरि प्रमद बर’नि हेंथायै गाज्रि-गाज्रि फोसावगासिनो दं।